Спачатку мая прысутнасць крыху замінала рэпетыцыям. Валянціну Мікалаевічу відавочна было не зусім звыкла бачыць чужога чалавека на сваіх занятках. Пасля я нейкім чынам “зліўся” з мэбляй (усміхаецца) і ўсё стала добра. Я паспрабаваў здымаць больш актыўна, пачало нешта атрымлівацца. А на ўрачыстым адкрыцці выставы Валянцін Мікалаевіч жартаваў, што калі я скончыў сваю працу, то яму нават не хапала мяне на занятках.